ये महिला पुरुष 'जो हमारा हक छिनेगा-वो सत्ता में नहीं रहेगा', 'गौ माता की बात करने वालों-गौ माता का हक मत छीनो', 'जो गौमाता को बचा न सके-वह सरकार निकम्मी है', 'घांची समाज की है यह पीड़ा-खतरे में है भविष्य हमारा', 'हमारी रोजी-रोटी मत छीनो-सुरवारी की जमीन वापस दो' जैसे नारे लिखे बैनर और तख्तियां हाथों में लिए चल रहे थे। चार-चार लोगों की कतार में चल रही रैली जिला कलेक्टर कार्यालय पहुंचकर सभा में बदल गई। रैली की लंबाई का अंदाजा इसी से लगाया जा सकता है कि जब रैली का अगला सिरा नई सड़क चौराहे पर पहुंचा तो अंतिम सिरा जालोरी गेट पर ही था। कलेक्टर कार्यालय पर रैली को समाज के प्रमुख लोगों ने संबोधित किया। इसके बाद ताकि समाज के एक प्रतिनिधिमंडल ने अतिरिक्त संभागीय आयुक्त को राज्यपाल के नाम ज्ञापन दिया।